Obuka za špijune - kroz video igre
Kompanija Destineer radi na video-igri - simulaciji za potrebe CIA-e
Kako piše list "USA Today", nakon američkih marinaca, sada će i američki špijuni izoštravati svoja umijeća pomoću video-igre! Tvrtka Destineer, koja je već ranije napravila taktičku igru – koja se zbiva u Bejrutu! – , korištenu za obuku marinaca, sada izrađuje 3-D virtualnu simulaciju stila video-igre za špijune. Još se ne zna koliko će ova tajna špijunska igra koštati američke porezne obveznike, ne zna se niti kakva će biti, niti išta drugo o njoj ... što je ustvari razumljivo s obzirom na to kakva će joj biti svrha. Kako ističe najtiražniji američki dnevni list, špijuni su se našli ranije u nekim video-igrama – recimo, , ili naslovi vezani uz Jamesa Bonda: i – ali do sada prikupljanje obavještajnih podataka nije dobilo tretman od strane stvarnog svijeta kakav u svijetu video-igara uživaju vojne operacije. Uz popularnu igru , proizvođača Pandemic Software, vojska ima i vlastitu igru , dostupnu svakome preko Interneta. Premda je izvorno bila zamišljena kao pomagalo pri regrutiranju i poboljšavanju odnosa s javnošću, sada se ta igra koristi za obuku pripadnika drugih vladinih agencija, uključujući i Tajnu službu. "Washington Post" se bavi temom koja podjednako zadire u ekonomiju, sociologiju i psihologiju. Okružje u kojemu nekretninama vrtoglavo rastu cijene – kakvo je i područje američkog glavnog grada – izaziva neželjene društvene posljedice: sve veće raslojavanje po osnovi toga da li netko posjeduje svoj stan ili kuću ili iznajmljuje svoj stambeni prostor. Oni koji su posjednici, makar i samo otplaćenog djelića, postaju danomice imovinski sve 'teži' u odnosu na svoje znance, prijatelje i kolege koji su stanari. Problem se, kako navodi washingtonski list, odražava ne samo na međuljudske odnose na radnom mjestu, nego i na prijateljstva, a, kako priznaju neki psihijatri, imaju i sve više klijenata koji dobivaju komplekse manje vrijednosti kao 'nevlasnici' nekretnina.